Source: http://docplayer.fi/2929747-02-2015-laskelmia-vuoden-2017-tyoelakeuudistuksen-vaikutuksista-elaketurvakeskus-mikko-kautto-ja-ismo-risku-toim-elaketurvakeskuksen-raportteja.html
Timestamp: 2017-09-24 14:37:24+00:00
Document Index: 4432791

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

02/2015. Laskelmia vuoden 2017 työeläkeuudistuksen vaikutuksista. Eläketurvakeskus. Mikko Kautto ja Ismo Risku (toim.) ELÄKETURVAKESKUKSEN RAPORTTEJA - PDF
Download "02/2015. Laskelmia vuoden 2017 työeläkeuudistuksen vaikutuksista. Eläketurvakeskus. Mikko Kautto ja Ismo Risku (toim.) ELÄKETURVAKESKUKSEN RAPORTTEJA"
1 02/2015 ELÄKETURVAKESKUKSEN RAPORTTEJA Laskelmia vuoden 2017 työeläkeuudistuksen vaikutuksista Mikko Kautto ja Ismo Risku (toim.) Eläketurvakeskus PENSIONSSKYDDSCENTRALEN
3 02/2015 ELÄKETURVAKESKUKSEN RAPORTTEJA Laskelmia vuoden 2017 työeläkeuudistuksen vaikutuksista Mikko Kautto ja Ismo Risku (toim.) Eläketurvakeskus PENSIONSSKYDDSCENTRALEN
4 Eläketurvakeskus ELÄKETURVAKESKUS Puhelin Faksi Pensionsskyddscentralen PENSIONSSKYDDSCENTRALEN Telefon Fax Finnish Centre for Pensions FI Eläketurvakeskus Finland Telephone Fax Juvenenes Print Suomen Yliopistopaino Oy Tampere 2015 ISBN (nid.) ISBN (PDF) ISSN-L ISSN (painettu) ISSN (verkkojulkaisu)
5 SAATE Vuoden 2017 eläkeuudistusta on luonnehdittu vuosikymmenen sosiaalipoliittiseksi uudistukseksi. Uudistuksen keskeinen tarkoitus on myöhentää eläkkeelle siirtymistä ja näin parantaa sekä työeläkejärjestelmän että julkisen talouden rahoituksellista kestävyyttä. Merkittävästä uudistuksesta päätettäessä on hyvä olla etukäteisarvioita. Saavutetaanko tavoitteet? Mitä muita seurauksia muutoksilla on? Tämä raportti on Eläketurvakeskuksen asiantuntijapanos uudistuksen sisällöstä ja vaikutuksista käytävään keskusteluun. Raportti on tarkoitettu kaikille aiheesta kiinnostuneille ja erityisesti päätöksentekijöiden tueksi. Raportissa esitetyt vaikutusarviot ovat syntyneet Eläketurvakeskuksen asiantuntijoiden yhteistyönä. PTS-laskelmien tuottamiseen ovat osallistuneet Kaarlo Reipas, Ismo Risku, Mikko Sankala ja Hannu Sihvonen. ELSI-mallilla tehtyjen laskelmien vaatimaan työhön ovat osallistuneet Heikki Tikanmäki, Janne Salonen ja Hannu Sihvonen. Esimerkkilaskelmien tekemiseen ovat osallistuneet Marjukka Hietaniemi, Juha Knuuti ja Suvi Ritola. Mikko Kautto ja Ismo Risku kirjoittivat johdantoluvun ja toimittivat julkaisun. Kuviot on tehnyt Heidi Nyman. Taulukot ja taittotyön teki Suvi Pohjoisaho. Katri Saarteinen suunnitteli kannet. Kiitokset kaikille hyvästä yhteistyöstä. Mikko Kautto Johtaja, Eläketurvakeskus
6 ABSTRAKTI Raportissa esitetään Eläketurvakeskuksen arvioita vuoden 2017 eläkeuudistusta koskevan sopimuksen vaikutuksista. Arviot on tehty uudistuksen sisällöstä saatavilla olevan tiedon pohjalta. Vaikutusarviot perustuvat pääsääntöisesti Eläketurvakeskuksen pitkän aikavälin laskentamallilla (PTS) saatuihin tuloksiin. Eläketurvakeskuksen laskentamallilla on arvioitu erityisesti eläkkeelle siirtymisen, eläkemenojen, eläkemaksujen ja keskieläkkeiden kehitystä. Kokonaisvaikutusten ohella tulokset esitetään osin eläkelakikohtaisesti. PTS-mallilla on arvioitu myös eräiden uudistussopimukseen sisältyvien elementtien vaikutusta erityisesti työeläkemenoihin ja toisaalta eri sukupolville. Raportti sisältää myös herkkyyslaskelmia perusurasta poikkeavan kehityksen oloissa. Vaikutusten arvioinnin kannalta kiinnostavia ovat erityisesti erilaisen kuolevuuden ja eläkealkavuuden skenaariot. Raportissa on arvioitu uudistusta myös pysyvästi heikomman talouskehityksen oloissa. Vaikutusarviossa on esitetty myös tarkempia ja yksityiskohtaisempia arvioita muutosten vaikutuksista eri sukupuolille, koulutustasoille ja sukupolville. Näihin kysymyksiin on haettu vastauksia Eläketurvakeskuksen eläke- ja ansiorekistereistä saatujen tietojen ja Eläketurvakeskuksessa kehitetyn niin sanotun ELSI-mikrosimulointimallin avulla. ELSI-mallilla saaduista tuloksista raportoidaan työuran pituudessa ja eläkeajassa tapahtuvia muutoksia. ELSI-mallilla on tarkasteltu myös eläkkeiden tason ja jakautumisen kehitystä. Vaikutusarvioon sisältyy esimerkkilaskelmia tulevien eläkkeiden tasosta. Esimerkkilaskelmissa arvioidaan kuvitteellisen henkilön eläketasoa ja eläkkeen korvaustasoa tietyn työuran ja palkkatason vallitessa. Esimerkkilaskelmia esitetään eri eläkelajeille ja eri sukupolville sekä nykyisen että uudistussopimuksessa kaavaillun eläkkeen määräytymisen oloissa.
7 ABSTRACT This report presents assessments made at the Finnish Centre for Pensions of the consequences of the 2017 pension reform agreement. The assessments have been made based on information on the content of the reform available at the time of making the assessments. The consequence assessments of this report are based mainly on the results of the long-term projection model (LTP) of the Finnish Centre for Pensions. The LTP model has been used to assess, in particular, the average effective retirement age as well as how pension expenditure, pension contributions and average pensions will develop. The results are presented in terms of overall consequences and, partly, per pension act. Furthermore, the LTP model has been used to assess how the most significant elements in the reform agreement will affect earnings-related pension expenditure, on the one hand, and different generations, on the other. In addition to baselines, the report also includes sensitivity analyses of divergent development scenarios. In terms of assessing the consequences of the reform, different scenarios of mortality and retirement rates, and economic development are of particular interest. The report also provides more precise and detailed assessments of how the changes to pension rules will affect men and women, different educational levels and generations. Answers to these questions have been sought from the data in the pension and earnings registers of the Finnish Centre for Pensions and through the so-called ELSI microsimulation model developed at the Finnish Centre for Pensions. The reports on changes in the length of working lives and time spent in retirement are based on the results achieved by using the ELSI model. The ELSI model has also been used to review the development of the level and distribution of pensions. The analysis includes example calculations of the level of future pensions. The calculations are assessments of the pension level and the pension replacement rate of an imaginary individual with a given working life and at a certain wage level. There are example calculations for different pension types and different generations, both under the current rules and the rules included in the pension reform agreement concerning how pensions are and will be determined.
8 TIIVISTELMÄ Vuoden 2017 eläkeuudistusta koskevassa sopimuksessa vanhuuseläkkeen alaikäraja nousee 1955 syntyneistä lähtien asteittain kolmen kuukauden vuosivauhtia vuoteen 2027 asti. Vuonna 1965 syntyneistä lähtien vanhuuseläkkeen alaikäraja sidotaan elinajanodotteeseen. Vanhuuseläkeikä nousee siten, että laskennallisen työuran (aika 18 vuodesta alimpaan vanhuuseläkeikään) ja eläkeikäisen elinajan odotteen suhde pysyy vakaana. Esimerkiksi vuonna 1970 syntyneille ikäraja on ennusteen mukaan 65 vuotta ja 11 kuukautta, 1995 syntyneille 68 vuotta ja 1 kuukausi. Uudistuksen myötä työeläkettä alkaa karttua 17 vuoden iästä lähtien 1,5 prosenttia vuosiansiosta ilman työntekijän työeläkevakuutusmaksun vähentämistä eläkettä kartuttavasta ansiosta. Eläkettä karttuu kuitenkin 1,7 prosenttia vuoden 2025 loppuun asti vuotiaana. Jos eläkkeen ottamista lykätään yli alimman vanhuuseläkeiän, eläkkeeseen lasketaan 0,4 prosentin lykkäyskorotus jokaiselta lykätyltä kuukaudelta. Elinaikakertoimen laskentatapa muuttuu siinä vaiheessa kun eläkeikä sidotaan elinajan odotteeseen. Tällöin elinaikakerroin muodostuu vähemmän etuustasoa leikkaavaksi, kuin nykyisen lain mukaan tapahtuisi. Kullekin ikäluokalle lasketaan tavoite-eläkeikä, joka kertoo mihin ikään heidän olisi lykättävä eläkkeen nostamista saadakseen elinaikakertoimen vaikutuksen kompensoitua lykkäyskorotuksella. Vanhuuseläkeiän noustessa myös työkyvyttömyyseläkkeen tulevan ajan pääteikä nousee. Tulevan ajan karttumisprosentti pysyy 1,5 prosenttina. Elinaikakerroin ulotetaan koko työkyvyttömyyseläkkeeseen, kun sen laskentatapaa muutetaan edellä kuvatulla tavalla. Uudistuksessa otetaan käyttöön uusi työuraeläke. Tämä voidaan myöntää hakijalle, jos hän on ollut pääosan vähintään 38 vuoden työurastaan raskaassa työssä ja hän on täyttänyt 63 vuotta. Tämä ikäraja nousee elinajan odotteen mukaisesti samalla tavalla kuin vanhuuseläkeikä 65 vuoden iästä eteenpäin. Osittainen vanhuuseläke korvaa vuodesta 2017 alkaen osa-aikaeläkkeen. Osittainen vanhuuseläke poikkeaa nykyisestä osa-aikaeläkkeestä kahdella oleellisella tavalla. Yhtäältä työntekoon ei liity rajoituksia. Toisaalta etuuteen sovelletaan aktuaarista varhennusvähennystä (0,4 %/kk), jos etuus nostetaan ennen alinta vanhuuseläkeikää. TyEL-maksu on vuosina keskimäärin 24,4 prosenttia. Tämän jälkeen tavoitteena on tasainen ja tarkoituksenmukainen maksukehitys sekä etuuksien turvaaminen myös pitkällä aikavälillä. Vanhuuseläkettä rahastoidaan 0,4 prosentin karttumaa vastaava määrä ikävälillä vuotta siihen asti, kun työntekijä siirtyy TyEL:n mukaiselle vanhuuseläkkeelle. Vanhuuseläkevastuita täydennetään vastaamaan toteutunutta kuolevuuskehitystä. Lisäksi vanhuuseläkkeiden rahastointia kasvatetaan vuosina 2017 ja Vakuutus- ja sijoitusliikkeiden riskien varalta varatut rahastot yhdistetään jatkona vakavaraisuusuudistukselle. TyEL-järjestelmän suurempi osakepaino mahdollistetaan kasvattamalla niin sanotun osaketuottosidonnaisen lisävakuutusvastuun osuutta. Raportissa on arvioitu työeläkejärjestelmään esitettyjen etuus- ja rahoitusmuutosten vaikutuksia pitkän aikavälin laskentamallilla (PTS), ELSI-mikrosimulointimallilla sekä esi-
9 merkkilaskelmien avulla. Esitettyjen laskelmien mukaan uudistus lykkää eläkkeellesiirtymistä ja kasvattaa ikääntyneiden työllisyyttä. Vuonna 2013 eläkkeellesiirtymisiän odote oli 60,9 vuotta. Arvion mukaan eläkkeellesiirtymisiän odote olisi 62,4 vuotta vuonna 2027, Tämä on 0,8 vuotta enemmän kuin vallitsevan lain mukainen arvio luvun puolivälissä eläkkeellesiirtymisiän odotteen arvioidaan olevan 64,4 vuotta, joka on kaksi vuotta enemmän kuin vallitsevan lain mukainen arvio. Työllisten määrän arvioidaan kasvavan vuoteen 2025 mennessä sopimuksen seurauksena noin henkilöllä, eli yhden prosentin luvulla arvioitu työllisyysvaikutus on tuhatta henkilöä, mikä merkitsee noin kolmen prosentin kasvua työllisten määrään. Työllisyyden kasvusta seuraa talouden palkkasumman kasvu ja eläkkeellesiirtymisen lykkääntymisestä seuraa eläkemenojen supistuminen. Tällöin eläkemenot suhteessa talouden palkkasummaan supistuvat. Vuonna 2025 vaikutus työeläkemenojen ja koko talouden palkkasumman suhteeseen olisi vajaa prosenttiyksikkö ja suurimmillaan vaikutus olisi 2040-luvun alussa runsas kaksi prosenttiyksikköä. Uudistus kasvattaa kuukausieläkkeiden tasoa. Aluksi tämä vaikutus on vähäinen, mutta pidemmällä aikavälillä uudistuksen vaikutus etuustasoon korostuu. Verrattuna nykytilanteeseen eläkkeiden ostovoima kasvaa tulevaisuudessa. Kuitenkin eläkkeiden taso suhteessa keskimääräiseen ansiotasoon alenee sekä nykylain että uudistuksenkin mukaisessa arviossa. Nykyisin keskimääräinen eläke on noin puolet keskiansiosta; uudistuksen mukaisen arvion mukaan keskieläkkeet olisivat 2050-luvulta eteenpäin noin 44 prosenttia suhteessa keskiansioon, hieman korkeammat kuin nykylain mukaisessa laskelmassa. Etuustason nousun vuoksi uudistus kasvattaa pitkällä aikavälillä työeläkemenoja hieman, esimerkiksi vuonna 2080 noin 2,5 prosentilla. Kuitenkin palkkasumma kasvaisi lähes neljällä prosentilla samana vuonna, jolloin uudistus pienentäisi eläkemenojen ja palkkasumman suhdetta pitkälläkin aikavälillä. Arvion mukaan vuonna 2080 tämä vaikutus olisi vajaa puoli prosenttiyksikköä. Vallitsevien säännösten mukaan TyEL-maksu olisi vuosina noin prosenttia. Uudistuksen myötä maksutaso voidaan vakauttaa vuodeksi 2017 sovittuun 24,4 prosenttiin aina 2060-luvun loppupuolelle asti. Yrittäjien (YEL) ja maatalousyrittäjien (MYEL) maksutasot on sidottu TyEL-maksuun. Tämän vuoksi sekä YEL- että MYEL-maksutkin alenevat uudistuksen seurauksena. Lisäksi valtion rahoitusosuus YEL:n ja MYEL:n kustannuksista alenee. Myös KuEL- ja VaEL-eläkkeiden rahoitus vahvistuu. Uudistus vaikuttaa eri sukupolviin eri tavoin. Jo eläkkeellä oleviin uudistus vaikuttaa ainoastaan epäsuorasti, esimerkiksi julkisen talouden tilan kohenemisen kautta. Ikärajojen korotukset lyhentävät eläkkeellä oloaikaa ja näin ollen pienentävät eläkepääoman arvoa. Toisaalta kuukausieläkkeen nousu vaikuttaa päinvastaiseen suuntaan. Yhteisvaikutuksena ja 1970-luvulla syntyneiden eläkepääoman arvo pienenisi arvion mukaan noin kolmella prosentilla. Suurin leikkaava vaikutus kohdistuu 1970-luvun alussa syntyneisiin miehiin, joiden eläkepääoman arvo alenee noin neljällä prosentilla luvulla ja myöhemmin syntyneiden sukupolvien eläkepääoman arvo nousee uudistuksen myötä. Heillä kuukausieläkkeen kasvu siis lisää eläkepääomaa enemmän kuin eläkkeellä oloajan lyheneminen sitä vähentää. Eläkeuudistus vaikuttaa myös siihen kuinka paljon kukin sukupolvi maksaa eläkemaksuja työuransa aikana. Työurien pidentymisen vuoksi 1950-luvun lopun ja 1960-luvun
10 alun sukupolvien eläkemaksujen määrä lisääntyy lievästi. Myöhempien sukupolvien osalta elinkaaren eläkemaksujen määrä vähenee maksutason alenemisen vuoksi. Siten nuorimmat nyt työelämässä olevista sukupolvista hyötyvät uudistuksesta sekä kasvavien etuuksien että pienenevien maksujen kautta. Raportissa on tarkasteltu muutaman sopimuksen osan merkitystä erikseen. Elinaikakertoimen lieventäminen vuodesta 2030 lähtien kasvattaa pitkän aikavälin meno- ja maksu- sekä etuustasoa. Vielä 2040-luvulla elinaikakertoimen laskentatavan muuttaminen vaikuttaa vain vähän eläkkeisiin. Vuonna 2080 elinaikakertoimen lieventäminen kuitenkin kasvattaa eläkemenoa ja keskimääräistä etuustasoa noin seitsemän prosenttia. Suhteessa palkkasummaan tämä on runsas kaksi prosenttiyksikköä. Siirtymäajan korotettu karttumisprosentti (1,7 prosenttia vuotiaille vuosina ) nostaa TyEL-menoa suhteessa palkkasummaan 2020-luvulta 2040-luvulle noin 0,1 0,2 prosenttiyksikköä. Ilman siirtymäajan korotettuja karttumia eläkeuudistus leikkaisi erityisen voimakkaasti 1960-luvun alussa syntyneiden eläkepääomaa. Uudistuksen myötä työntekijän eläkemaksua ei enää vähennetä eläkettä kartuttavasta ansiosta. Tämä muutos kasvattaa eläkemenoa hitaasti, mutta pitkällä aikavälillä merkittävästi. Vuonna 2025 vaikutus TyEL-menoon on noin 0,25 prosenttia eli alle 0,1 prosenttiyksikköä suhteessa palkkasummaan. Vuonna 2080 vaikutus on kuitenkin jo viisi prosenttia TyEL-menoon, eli noin 1,3 prosenttiyksikköä suhteessa TyEL:n palkkasummaan. Vastainen kuolevuuskehitys heijastuu elinaikakertoimeen ja vuodesta 2030 lähtien myös eläkejärjestelmän ikärajoihin. Kuolevuuskehityksellä on vaikutusta työllisyyteen, etuus- ja maksutasoon. Verrattuna vallitsevaan lainsäädäntöön kuolevuuden vaikutukset eivät kohdistu yhtä suurella voimalla etuustasoon, vaan vaikutukset ohjautuvat myös työllisyyteen ja maksutasoon. Työkyvyttömyyseläkkeiden alkavuus vaikuttaa lähinnä eläkemenoihin ja maksuihin. Keskimääräiseen etuustasoon työkyvyttömyysalkavuudella ei sen sijaan ole oleellista merkitystä. Verrattuna vallitsevaan lainsäädäntöön työkyvyttömyyseläkkeiden alkavuuden vaikutus meno- ja maksutasoon korostuu uudistuksen myötä. Osittaisen vanhuuseläkkeen tai työuraeläkkeen alkavuudella ei kokonaisuuden kannalta ole suurta merkitystä ellei niiden suosio muodostu moninkertaiseksi tässä raportissa arvioidusta tasosta. Yleinen talouskehitys on sen sijaan keskeinen kustannusrasitukseen vaikuttava tekijä. Jos työllisten määrä jäisi kolme prosenttia arvioitua matalammaksi (eli likimain uudistukselle arvioitu työllisyysvaikutus jäisi toteutumatta), ansiotason reaalikasvu jäisi yhteen prosenttiin vuodessa ja reaaliset eläkevarojen sijoitustuotot jäisivät kolmeen prosenttiin, pitäisi TyEL-maksu nostaa noin prosenttiin, eli runsaat kaksi prosenttiyksikköä perusvaihtoehdon tasoa korkeammaksi. Uudistusta arvioitiin myös eri sosioekonomisten ryhmien näkökulmasta sekä siitä näkökulmasta kuinka uudistus vaikuttaa eläkkeiden suuruusjakaumiin. Työurat pitenevät kaikissa tarkasteltavissa ryhmissä, mutta korkeakoulutetuilla hieman matalammin koulutettuja enemmän. Vaikka työurat pitenevätkin sopimuksen seurauksena, niin eliniän pidentymisen vuoksi myös eläkeajat pitenevät nykytasolta. Nykylakiin verrattuna uudistus näyttää lievästi lyhentävän eläkeaikaa. Vuonna 1960-syntyneet ja nuoremmat ovat lyhyemmän aikaa eläkkeellä sopimuksen mukaisessa järjestelmässä kuin olisivat nykylain mukaan luvulla ja myöhemmin syntyneet ovat runsaan vuoden lyhyemmän aikaa eläkkeellä uudistuksen toteutuessa. Uudistus lyhentää erityisesti kor-
11 keasti koulutettujen ja nuorimpien sukupolvien eläkeaikoja. Eläkeaikaan suhteutettuna erot eivät kuitenkaan ole suuria. Kaikkien tarkasteltujen ryhmien kuukausieläke kasvaa sopimuksen seurauksena nykylakilaskelmaan verrattuna. Sukupuolten välillä ei ole merkittäviä eroja eläketason muutosta tarkasteltaessa. Uudistus kasvattaa pitkällä aikavälillä matalan koulutustason suorittaneiden eläkkeitä hieman enemmän kuin korkean koulutustason suorittaneiden. Työeläkejärjestelmän kuukausieläke nousee sitä enemmän, mitä nuoremmasta ikäluokasta on kyse. Kaikkiaan sopimuksella on pitkällä aikavälillä eläke-eroja lievästi tasaava vaikutus. Erityisesti eläke-erot ikäluokkien sisällä tasoittuvat. Esimerkkitarkastelut antavat lisänäkemystä uudistuksen etuusvaikutuksista. Alimmassa vanhuuseläkeiässä suoraan työelämästä eläkkeelle siirtyvän henkilön eläketaso tyypillisesti nousee uudistuksen myötä. Sen sijaan, jos verrataan eläkkeelle siirtymistä nykyisen vanhuuseläkeikärajan jälkeen yhtä pitkillä työurilla, nykyinen laki antaisi tyypillisessä tapauksessa korkeamman eläkkeen, kuin uudistuksen mukaiset säädökset. Työkyvyttömyyseläkkeiden tasoa uudistus korottaa.
12 SISÄLTÖ Vuoden 2017 työeläkeuudistuksen tavoitteet ja niiden toteutuminen Mikko Kautto ja Ismo Risku Johdanto Eläkeuudistusten lyhyt historia Tie uudistussopimukseen Eläkeuudistusta koskevat neuvottelut Uudistussopimusta pohjustaneet arviot sekä sopimuksen jälkeiset vaikutusarviot Eläketurvakeskuksen arvioiden lähtökohdista Tulkintoja uudistuksen seurauksista Eläkelainsäädäntö ja siihen kaavaillut muutokset Marjukka Hietaniemi ja Mikko Sankala 1.1.Etuusmuutokset Rahoitukseen liittyvät muutokset Laskentamallit ja laskelmien oletukset Kaarlo Reipas ja Mikko Sankala 2.1.Laskentamallit ja niiden käyttö Väestö Eläkkeiden alkavuus Ansiotason kasvu ja inflaatio Eläkevarojen tuotto TyEL:n rahoitus Vaikutukset eläkkeelle siirtymisikään ja työllisyyteen, eläketasoon ja eläketurvan rahoitukseen sekä sukupolvi- ja sukupuolivaikutukset Kaarlo Reipas ja Mikko Sankala 3.1.Eläkeuudistusta koskevan sopimuksen vaikutukset eläkkeelle siirtymiseen ja työllisyyteen Vaikutukset eläketasoon Yksityisen sektorin työeläkkeiden rahoitus Sukupolvi- ja sukupuolivaikutukset Vaikutusten erittelyä Kaarlo Reipas ja Mikko Sankala 4.1.Elinaikakertoimen muutoksen vaikutus Siirtymäajan karttumisprosenttien vaikutus Työntekijän maksun huomioiminen eläkettä kartuttavissa ansioissa ja sen vaikutus... 60
13 5 Herkkyysanalyyseja kuolevuudesta, eläkealkavuudesta ja talouskehityksestä Kaarlo Reipas ja Mikko Sankala 5.1.Kuolevuus Vanhuuseläkealkavuus Työkyvyttömyyseläkealkavuus Osittaisen vanhuuseläkkeen alkavuus Työuraeläkealkavuus Hitaan talouskasvun vaihtoehto Työurien ja eläkeajan kehitys sekä eläkkeiden ja niiden jakautumisen muutos Heikki Tikanmäki, Hannu Sihvonen ja Janne Salonen 6.1.Johdanto Laskelman oletukset ja tulosten rajaukset Tuloksia työurista ja eläkeajasta Tuloksia eläkkeistä Liitteet Esimerkkilaskelmia työeläkkeestä nykylain sekä vuoden 2017 eläkeuudistussopimuksen mukaan Suvi Ritola, Marjukka Hietaniemi ja Juha Knuuti 7.1.Vertailulaskelmia vanhuuseläkkeestä Vertailulaskelmia työkyvyttömyyseläkkeestä Työkyvyttömyyseläke eri tulevan ajan pääteiän vaihtoehdoissa eläketapahtumavuoden mukaan Osittainen vanhuuseläke Esimerkkilaskelmia tyyppitapauksille Liitteet Lähteet...119
15 Vuoden 2017 työeläkeuudistuksen tavoitteet ja niiden toteutuminen 13 Mikko Kautto ja Ismo Risku Vuoden 2017 työeläkeuudistuksen tavoitteet ja niiden toteutuminen Johdanto Tähän julkaisuun olemme koonneet ja toimittaneet Eläketurvakeskuksessa vuoden 2014 loppupuolella tehtyjä vaikutusarvioita vuodelle 2017 kaavaillusta työeläkeuudistuksesta. Ennen niiden esittämistä käymme tässä johdantoartikkelissa lyhyesti lävitse valmisteilla olevan uudistuksen taustaa. Työeläkeuudistusta koskevan sopimuksen taustalla vaikuttavat aikaisemmin toteutetut uudistukset, tulkinnat tehtyjen muutosten onnistumisesta ja arviot lisäsopeutustarpeista. Kertaamme myös lyhyesti työmarkkinajärjestöjen ja hallitusten sopimat tavoitteet sekä vuoden 2017 uudistussopimuksen syntyä. Emme esittele sopimusta seikkaperäisesti, koska se on ollut saatavilla syyskuusta 2014 lähtien. Sen sijaan tiivistämme tuoreiden muualla kuin ETK:ssa tehtyjen joulu- ja tammikuussa julkaistujen vaikutusarvioiden tuloksia ja kommentoimme niiden ja ETK:n arvioiden yhteneväisyyttä ja eroja. Kuvaamme lyhyesti ETK:n arvioiden lähtökohtia ja lopuksi esitämme ETK:n laskelmiin perustuvan tulkinnan sopimuksen seurauksista. Julkaisu on toimitettu siten, että tämän johdantoluvun jälkeen verrataan vuoden 2017 työeläkeuudistukselle kaavailtua sisältöä nykylain mukaiseen tilanteeseen. Tämän jälkeen esitellään laskentamalleja, niiden lähtötietoja ja oletuksia sekä malleilla saadut tulokset. Luvussa 3 esitetään PTS-mallilla saadut tulokset eläkkeelle siirtymisestä ja työllisyydestä, elinaikakertoimesta ja eläketasosta sekä eläketurvan rahoituksesta kokonaisuutena ja lakikohtaisesti. Tarkemmin rahoitukseen liittyviä sopimuksen vaikutuksia esitellään TyEL:n ja yrittäjäeläkelakien osalta. Lukuun 3 sisältyy myös sukupuoli- ja sukupolvivaikutusten tarkastelua. Luvussa 4 on tarkasteltu yksityiskohtaisemmin eri tekijöiden merkitystä tuloksille. Tarkastelut liittyvät elinaikakertoimen muutoksen vaikutukseen, siirtymäajan karttumisprosenttien vaikutukseen sekä työntekijän maksun huomioimiseen eläkettä kartuttavissa ansioissa. Luvussa 5 esitetään kuolevuuteen, eläkkeelle siirtymiseen ja yleiseen talouskehitykseen liittyviä vaihtoehtoistarkasteluja. Luvussa 6 on esitelty ELSI-mikrosimulointimallilla saadut tulokset. ELSI-mallilla on arvioitu muutosten seurauksia työurien ja eläkeajan pituuden kehitykselle sekä eläketasoille ja eri väestöryhmien suhteelliselle asemalle. Luvussa 7 verrataan esimerkkilaskelmien avulla eläkkeen tasoa eri ikäisenä eläkkeelle siirryttäessä sekä nykylain että sopimuksen mukaisten sääntöjen vallitessa. Eläkeuudistusten lyhyt historia Väestön ikärakenteen vähitellen etenevä, mutta pitkällä aikavälillä merkittävä muutos aiheuttaa eläketurvan suuruuteen ja rahoitukseen liittyviä ratkaistavia kysymyksiä. Käynnissä
16 14 ELÄKETURVAKESKUKSEN RAPORTTEJA olevan väestömuutoksen suunta ja sen seuraukset ovat olleet tiedossa jo vähintään 1980-luvulta lähtien. Kuitenkin vielä 1980-luvulla työeläkelainsäädännön muutokset olivat sisällöltään pääosin eläkemenoja kasvattavia. Viimeistään 1990-luvun alun talouskriisin myötä eläkelainsäädännön muutosten suunta kääntyi. Siitä lähtien eläketurvaan on tehty uudistuksia, joiden tavoitteena on ollut eläketurvan rahoituksellisen kestävyyden vahvistaminen sosiaalisesti kestävällä tavalla. Kustannussäästöjen lisäksi 1990-luvun uudistusten suunta oli työeläketurvan määräytymisperusteiden yhtenäistäminen siten, että yksityisen ja julkisen sektorin, yrittäjien ja palkansaajien sekä eri toimialojen väliset erot työeläkkeen määräytymisessä vähenivät. Muuttamalla kansaneläke työeläkevähenteiseksi hillittiin kansaneläkemenojen kasvua. Indeksimuutoksilla saatiin aikaiseksi muita toimenpiteitä nopeammin vaikuttavia säästöjä. Työntekijän eläkemaksun käyttöönotto ja sopimus eläkevakuutusmaksujen korotusten jakamisesta puoliksi työnantajan ja työntekijän välillä toi eläkemaksuneuvotteluihin uuden ulottuvuuden. Samalla työntekijän eläkevakuutusmaksun vähentäminen eläkettä kartuttavasta palkasta hillitsi eläkemenon kasvupaineita. Eläkepalkan laskennan muutos lisäsi huomioon otettavien vuosien määrää ja loi pohjaa suuremmalle muutokselle myöhemmin luvulla aloitettiin myös yksilöllistä varhaiseläkettä sekä työttömyys- ja osa-aikaeläkettä koskevat ikärajojen nostot tavoitteena pidentää työuria ja nostaa keskimääräistä eläkkeelle siirtymisikää luvun ensimmäinen vuosikymmen alkoi neuvotteluilla, joiden lopputuloksena vuoden 2005 työeläkeuudistus tuli voimaan. Uudistuksessa luovuttiin eläkkeen työsuhdekohtaisesta laskennasta ja loppupalkkaperiaatteesta. Eläke alkoi karttua koko työuralta, karttumisprosentit porrastettiin iän mukaan, otettiin käyttöön joustava vanhuuseläkeikä sekä luovuttiin joustavan vanhuuseläkeiän ikäraja-alueelta lykkäys- ja varhennustekniikasta. Uudistus yhdenmukaisti edellisen vuosikymmenen uudistusten jatkona eläkkeen karttumista erilaisissa työsuhteissa. Varhaista eläkkeelle siirtymistä vähennettiin nostamalla varhennetun vanhuuseläkkeen ja osa-aikaeläkkeen ikärajoja. Varhaiseläkereittien karsimisen vastapainona vanhuuseläkeikä laskettiin 65 vuodesta 63 vuoteen. Elinaikakerroin, jonka tehtävänä on eläkemenojen vakauttaminen elinajan kasvaessa, tuli uutena eläkkeen tasoon vaikuttavana tekijänä käyttöön. Vuosikymmenen loppupuolella niin sanotun sosiaalitupon yhteydessä sovittiin muun muassa osa-aikaeläkkeen ja työttömyysputken ikärajojen nostoista sekä työkyvyttömyyseläkkeitä koskevista eläketasoa korottavista muutoksista. Kansaneläkkeisiin tehtiin vuosikymmenellä useita tasokorotuksia. Meneillään oleva 2010-luku käynnistyi pienituloisille eläkkeensaajille lisätuloa tuovan takuueläkkeen käyttöönotolla. Työeläkkeiden puolella 2010-luvun alkupuoleen sisältyi keskustelua ja erilaisia mielipiteitä yhteiskunnassa tavoitellun kehityksen nopeudesta ja työeläketurvan muutostarpeista. Keskustelussa pontimina olivat talouden rakenteelliset muutokset, tavoiteltua matalampi työllisyysaste, heikko talouskasvu ja julkistalouden tilan nopea heikentyminen. Kun verrataan Eläketurvakeskuksen laskelmia vuosilta 1990 ja 2013, nähdään kuinka ennustelaskelmien tulokset työeläkemenojen kehityksestä ovat muuttuneet. Ennen 1990-luvun lamaa laaditun arvion mukaan eläkemenojen suhde työtuloihin olisi kasvanut jatkuvasti ylittäen 40 prosentin tason 2030-luvulla. Vuoden 2013 laskelman mukaan menoprosentti va-
17 Vuoden 2017 työeläkeuudistuksen tavoitteet ja niiden toteutuminen 15 kiintuu runsaaseen 30 prosenttiin talouden työtulosummasta (kuvio 1). Laskelmat eivät ole täysin vertailukelpoiset koska useat laskelman taustalla olevista oletuksista ovat muuttuneet. Eri tekijöiden vaikutusta on jokseenkin mahdotonta eritellä. Työeläketurvaan parinkymmenen vuoden aikana toteutetut uudistukset kuitenkin osaltaan selittävät kuviosta havaittavaa muutosta ennakoidussa menokehityksessä, varsinkin kun samaan aikaan väestöennusteissa elinajan odotteet ovat pidentyneet eläkemenoja koskevaa arviota kasvattaen. Kuvio 1. Kokonaistyöeläkemeno prosentteina palkka- ja työtulosummasta. Toteutuneet tiedot vuoteen 2012 asti, Eläketurvakeskuksen ennustelaskelmat vuosilta 1990 ja % palkka- ja työtulosummasta Toteutunut työeläkemeno Ennuste 1990 Ennuste Lähde: Eläketurvakeskuksen ennustelaskelmat 1990 ja Eläkejärjestelmän muutokset ovat osaltaan myöhentäneet eläkkeelle siirtymistä. 25-vuotiaalle laskettu eläkkeellesiirtymisiän odote oli vuonna 1996 alle 59 vuotta ja vuonna ,9 vuotta (ETK 2014). Suurin merkitys eläkkeelle siirtymisen myöhentymiseen on ollut varhaiseläkereittien karsimisella. Kuvio 2 esittää työeläkkeelle siirtyneiden lukumäärän kehityksen vuodesta Ikäluokkien koon vaihtelut osaltaan vaikuttavat siihen, kuinka paljon henkilöitä siirtyy vanhuuseläkkeelle ja sitä edeltäville eläkkeille kunakin vuonna. Silti noin parinkymmenen vuoden ajanjaksolla silmiinpistävää on vanhuuseläkkeelle siirtyneiden vaatimaton määrä ja osuus ajanjakson alkupuolella luvun puolivälissä siirtyi enemmän ihmisiä työkyvyttömyyseläkkeelle kuin vanhuuseläkkeelle. Varhaiseläkkeille (työttömyyseläke ja maatalouden erityiseläkkeet) siirtyi lähes saman verran väkeä kuin vanhuuseläkkeelle. Varhaiseläkkeiden merkitys on sittemmin vähentynyt merkittävästi. Vuoden 2009 pudotus varhaiseläkkeelle siirtyvien määrässä johtuu työttömyyseläkkeen lakkauttamisesta. Myös työkyvyttömyyseläkkeelle siirtyvien määrä on pienentynyt. Työkyvyttömyyseläkkeiksi on kuviossa laskettu yksilöllinen varhaiseläke, jonka lakkauttaminen on yksi pienentymistä selittävä syy. Vanhuuseläkkeelle siirtyneiden määrä ja osuus on kasvanut vähitellen, mutta selkeämmin havaittavasti vasta 2000-luvun puolivälin jälkeen. Osaltaan kasvuun on vaikuttanut vuonna 2005 alentunut vanhuuseläkeikä. Kokonaisuutena eläkkeelle siirty-
18 16 ELÄKETURVAKESKUKSEN RAPORTTEJA misen syyt olivat vuonna 2014 hyvin erilaiset kuin vuonna Nyt enemmistö eläkkeelle siirtyneistä siirtyy vanhuuseläkkeelle, ei erilaisille varhais- tai työkyvyttömyyseläkkeille. Kuvio 2. Vuosina työeläkejärjestelmän vanhuus-, työkyvyttömyys- ja varhaiseläkkeille siirtyneet Varhaiseläkkeet* Työkyvyttömyyseläke Vanhuuseläke * Työttömyyseläke ja maatalouden erityiseläke. Lähde: ETK:n tilastorekisterit. Tie uudistussopimukseen Verrattain pian vuoden 2005 työeläkeuudistuksen jälkeen käynnistyi keskustelu sopivasta vanhuuseläkeiästä elinajan pidentyessä. Eläkeuudistuksen valmistelun jälkeen julkaistujen väestöennusteiden mukaan elinajanodote kasvoi aiemmin arvioitua nopeammin. Tällöin myös arviot elinaikakertoimen eläkettä pienentävästä vaikutuksesta kasvoivat. Vuosikymmenen lopulla myös taloudelliset näkymät synkentyivät, ensin finanssikriisin ja sittemmin talouden rakenteiden ja suhdannemuutosten seurauksena. Heikko kotimainen ja kansainvälinen talouskehitys muuttivat myös käsitystä julkisen talouden tilasta. Valtioiden velkaantumisen kasvaessa julkisen talouden kestävyysvajeesta tuli keskeinen mittari valtioiden maksukykyä arvioitaessa ja politiikan suuntaamisen taustalla. Toisaalta työeläkeuudistus oli tuore ja sen vaikutuksista ei ollut vielä esittää empiiristä arviota. Työllisyystilastoista ja eläkerekistereistä näkyi, että kehitys oli tavoitellun suuntaista: ikääntyneiden työllisyys parani ja eläkkeelle siirtyminen myöhentyi. Vaikka Suomessa on toteutettu useita uudistuksia eläketurvaan ja kehitys on ollut tavoitellun suuntaista, vuoden 2013 pitkän aikavälin laskelmat (Risku ym. 2013) osoittivat, että nykyisen lainsäädännön vallitessa eläkemenon kasvu jatkuisi siten, että työeläkevakuutusmaksun tasoa tulisi nostaa 2020-luvulla noin kahdella prosenttiyksiköllä vaikka yleinen talouskehitys palaisi verraten nopeasti finanssikriisiä edeltäneelle tasolle. Yhtäältä jo toteutetuilla muutoksilla on saatu paljon aikaan. Toisaalta menojen ja maksujen kasvu ei nykylain oloissa olisi vielä lähiaikoina taittumassa. Kansainvälisen (Barr 2013) ja kotimaisen asiantuntijaryhmän arvi-
19 Vuoden 2017 työeläkeuudistuksen tavoitteet ja niiden toteutuminen 17 on (ETK 2013) perusteella eläkejärjestelmä ei ole kriisissä, minkä takia sopivaa lisäsopeuttamisen tapaa on ollut mahdollista miettiä. Vanhuuseläkkeen ikärajan nostaminen oli esillä lähitulevaisuuteen ajoittuvana kysymyksenä Valtioneuvoston kanslian julkaisemassa Ikääntymisraportissa (VNK 2009). Ikääntymisraportissa vanhuuseläkeikää suurempi huomio kohdistui kuitenkin vallinneisiin varhaiseläkereitteihin, joiden vähentäminen nähtiin akuutimpana kysymyksenä. Vanhuuseläkeikäkysymys ajankohtaistui pääministeri Matti Vanhasen toisen hallituksen niin sanotussa puolivälitarkastelussa, kun pääministeri esitti vanhuuseläkeikärajan nopeaa nostamista. Erityisesti palkansaajajärjestöt vastustivat esitystä voimakkaasti. Esityksen vastaanottoon vaikutti muun muassa se, että työmarkkinajärjestöt ja hallitus olivat hieman aikaisemmin päässeet yhteisymmärrykseen työeläkkeisiin tehtävistä muutoksista niin sanotussa sosiaalitupossa. Pääministerin ja työmarkkinajärjestöjen kesken käytyjen keskustelujen jälkeen tavoitteeksi asetettiin eläkkeelle siirtymisen myöhentäminen vähintään kolmella vuodella vuoden 2008 tasosta vuoteen 2025 mennessä. Tavoitteen seurantamittariksi sovittiin eläkkeellesiirtymisiän odote, jonka arvo vuodelta 2008 oli 59,4 vuotta. Hallituksen ja työmarkkinajärjestöjen yhteisymmärrysdokumentissa sovittiin, että työmarkkinajärjestöt valmistelevat vuoden 2009 loppuun mennessä linjaukset, joilla tavoite toteutuu. Yksimielisyyttä toimenpiteistä ei kuitenkaan syntynyt. Toimenpiteiden valmistelu annettiin hallituksen ja työmarkkinajärjestöjen yhteisellä kannanotolla niin sanotulle työuratyöryhmälle. Ryhmä oli osa laajempaa kestävän talouskasvun ja työllisyyden ohjelmaa. Työuratyöryhmä jätti raporttinsa (VNK 2011). Lukuisiin laskelmiin pohjautuvan raportin keskeinen viesti oli, että halutut tavoitteet eli työeläke-etuuksien riittävä taso ja eläkejärjestelmän rahoituksellinen kestävyys voivat toteutua vain siten, että työurat pidentyvät. Raportissa todettiin, että tämä voi tapahtua talouskasvun ja työllisyyden nousun kautta, työelämän muutosten seurauksena tai eläkejärjestelmään tehtävin muutoksin (VNK 2011, 9). Pääministeri Jyrki Kataisen hallituksen muodostamisen jälkeen sama tavoite työurien pidentämisestä kirjattiin hallitusohjelmaan ja keskustelut toimenpiteistä jatkuivat etenkin kun oli tiedossa, ettei hallitus tule esittämään vanhuuseläkeiän nostoa. Työmarkkinaosapuolet sopivat vuonna 2012 työurasopimuksen, jolla työttömyysturvan lisäpäiväoikeuden ja osaaikaeläkkeen ikärajaa nostettiin yhdellä vuodella. Samalla sovittiin varhennetun vanhuuseläkkeen lakkauttamisesta. Työurasopimus sisälsi myös päälinjaukset eläkeuudistuksen jatkamisesta. Työurasopimuksessa toistettiin tavoite eläkkeellesiirtymisiän odotteen nostamisesta vuoteen 2025 mennessä vähintään 62,4 vuoteen. Siinä sovittiin eläkejärjestelmän uudistamisneuvottelujen käynnistämisestä ja täsmennettiin neuvottelujen kohteet. Edelleen sopimukseen kirjattiin, että neuvottelujen tuloksena syntyvä eläkeuudistus tulee voimaan viimeistään Neuvottelujen käynnistymisen tueksi työurasopimuksessa sovittiin eläkekysymysten asian tuntijatyöryhmän, niin sanotun Pekkarisen ryhmän perustamisesta. Sen tehtäväksi annettiin arvioida vuonna 2005 toteutetun eläkeuudistuksen vaikutusta ja lisätoimien tarpeellisuutta sen turvaamiseksi, että eläkejärjestelmä pysyy elinajanodotteen pidetessä taloudellisesti ja sosiaalisesti kestävänä. (ETK 2013.)
20 18 ELÄKETURVAKESKUKSEN RAPORTTEJA Elokuussa 2013 pääministeri Jyrki Kataisen hallitus sopi rakennepoliittisesta ohjelmasta. Ohjelmassa todettiin, että eläkkeelle siirtymisiän odotteen toteutuneen nousun takia jäljellä oleva työuran pidentämistavoite oli kaksi vuotta. Työeläkeuudistuksen tehtäväksi osoitettiin työurien pidentyminen 1,5 vuodella. Loput 0,5 vuotta on tarkoitus saada aikaan työurille kiinnittymisen aikaistamisella ja muun muassa työttömyyden vähentämisellä. Rakennepoliittisessa ohjelmassa myös täsmennettiin, että eläkeuudistuksen tuli pienentää kestävyysvajetta noin neljänneksellä eli vähintään yhdellä prosenttiyksiköllä. Työmarkkinajärjestöt solmivat vuonna 2013 työllisyys- ja kasvusopimuksen, joka sisälsi päätökset lähivuosien TyEL-maksun korottamisesta aiempien sopimusten mukaisesti ja menettelytavoista eläkeneuvotteluihin liittyen. Järjestöt lupasivat sopimuksessa, että heiltä tulee annetut tavoitteet toteuttava ratkaisu eläkeuudistukseksi syksyyn 2014 mennessä. Edelleen työllisyys- ja kasvusopimuksessa asetettiin tavoitteeksi, että kaikki työeläkeuudistukseen liittyvät hallituksen lakiesitykset annetaan eduskunnalle heti vuoden 2015 eduskuntavaalien jälkeen ja uudistus tulee voimaan viimeistään vuoden 2017 alusta. Eläkeuudistusta koskevat neuvottelut Vuoden 2017 eläkeuudistusta koskevia neuvotteluja käytiin vuoden 2014 alkupuolelta lähtien. Niihin osallistuivat työnantajia edustaneet Elinkeinoelämän keskusliitto EK ja Kunnallinen työmarkkinalaitos KT sekä palkansaajia edustaneet Suomen Ammattiliittojen Keskusjärjestö SAK, Toimihenkilökeskusjärjestö STTK ja Akava. Neuvottelut koskivat sekä eläkeetuuksia että työeläketurvan rahoitusta. ETK ja myöhemmässä vaiheessa VM tukivat neuvotteluja arvioimalla esillä olleiden muutosten vaikutuksia. Neuvottelut tiivistyivät elo-syyskuussa 2014 yhtäältä aikataulutavoitteen takia ja siksi, että neuvottelutuloksen tuli täyttää sekä eläkkeelle siirtymisiän myöhentymistä että kestävyysvajeen pienentymistä koskevat tavoitteet. Jälkimmäisen tavoitteen takia toimien tuli ulottua myös vuoden 2025 jälkeiseen aikaan ja neuvotteluihin osallistuivat hallitusta edustaneet valtiovarainministeriön sekä sosiaali- ja terveysministeriön virkamiehet. Kun neuvottelutulos alkoi muotoutua ja näyttää mahdolliselta, Eläketurvakeskus arvioi neuvottelijoille, että neuvotteluissa linjatuilla muutoksilla eläkkeelle siirtymisiän odote saavuttaisi tavoitellun 62,4 vuoden tason vuoden 2025 tietämissä. 1 Vastaavasti VM arvioi, että eläkeuudistussopimus pienentää julkisen talouden kestävyysvajetta noin tavoitteeksi asetetun yhden prosenttiyksikön verran. Eläketurvakeskuksen ja valtiovarainministeriön laskelmat julkistettiin heti sopimuksen julkistamisen jälkeen. Laajennetussa neuvotteluryhmässä katsottiin neuvottelutuloksen täyttävän molemmat asetetut tavoitteet. Neuvottelut päättyivät kun edellä mainitut keskusjärjestöt Kirkon työmarkkinalaitoksella ja Valtion työmarkkinalaitoksella täydennettynä, mutta Akavaa lukuun ottamatta 2 hyväksyivät eläkeneuvotteluita käyneen ryhmän neuvottelutuloksen vuodesta 2017 voimaan tarkoitetun eläkeuudistuksen sisällöstä. Sopimus löytyy eläkeuudistus.fi -verkkosivuilta. 1 Mallin antama tarkka luku kyseiselle vuodelle oli 62,3 (vrt. luku 3). Toisaalta mallissa ikärajanostot tehtiin yhden vuoden portaissa, ei kuukausitasolla kuten sopimuksessa. 2 Akavan perusteluita jättää sopimus hyväksymättä löytyy Akavan verkkosivuilta ja Ura-lehden numerossa 4/2014.